Verklarende Afrikaanse woordeboek, F.J. Labuschagne, L.C. Eksteen, Book - kalahari.com
Die Verklarende Afrikaanse Woordeboek [waarvan die eerste uitgawe reeds 70 jaar gelede verskyn het] is die handwoordeboek waarin die grootste versameling trefwoorde in Afrikaans verklaar word. Hierdie tweede, hersiene uitgawe bevat meer as 'n duisend nuwe inskrywings en meer as 3000 afkortings. In totaal, word word die betekenisse van meer as 'n 100 000 woorde in die tweede uitgawe eenvoudig verklaar.Dit maak hierdie handwoordeboek die omvattendste verklarende Afrikaanse woordeboek wat in Suid-Afrika beskikbaar is. Boonop weerspieël die herbewerking die jongste Afrikaanse spellings, wisselvorme en skryfwyses volgens die pas gepubliseerde Afrikaanse Woordelys en Spelreëls. Inligting oor woordsoorte, meervoude, verkleinwoorde, trappe van vergelyking en die verbuiging van werkwoorde word eenvoudig en eksplisiet aangedui, wat die woordeboek uiters gebruikersvriendelik maak.Tienduisende sinonieme en ander betekenisverwante woorde is opgeneem, asook idiome en vaste uitdrukkings. As jy wil weet wat jeera, konjunktuursiklus of mitochondrion beteken; waar jy 'n silikon-mikroskyfie of 'n witdwerg sal vind; wat die sinoniem vir Internetblaaier is, of waarna lwtk., w.k.w. of BUVTON verwys, is hierdie nuwe uitgawe van die Verklarende Afrikaanse Woordeboek 'n moet op jou boekrak.
PHAROS, NB Uitgewers / Publishers
Baie handige woordeboek
Baie handige alledaagse woordeboek vir huishoudelike gebruik. Groot gedruk en maklik om te lees. Fonetiese spelling help ook uitspraak vir skoolkinders ens. Duidelik uiteengesit Maklik om 'n woord te kry Heelwat goedkoper as 'n HAT woordeboek en is beslis nie tweede graads nie.